Ministru kabineta noteikumu projekta „Grozījums Ministru kabineta 2006.gada 27.jūnija noteikumos Nr.538 „Kārtība, kādā Eiropas Savienības struktūrfondu vadībā iesaistītās institūcijas nodrošina struktūrfondu finanšu kontroli un auditu” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums  | Eiropas Savienības struktūrfondu vadības likuma 16.panta pirmās daļas 2.punkts;Padomes 1999. gada 21. jūnija Regulas (EK) Nr. 1260/1999, kas nosaka vispārīgus noteikumus par struktūrfondiem, 38.punkta 6.punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Padomes 1999. gada 21. jūnija Regulas (EK) Nr. 1260/1999, kas nosaka vispārīgus noteikumus par struktūrfondiem (turpmāk – regula Nr.1260/1999), 38.punkta 6.punkts paredz, ka trīs gadu laikā pēc galīgā saldo maksājuma, ko veic Komisija attiecībā uz jebkuru palīdzību, ja saskaņā ar divpusējo administratīvo kārtību nenolemj citādi, atbildīgās iestādes saglabā visus izdevumus attaisnojošos dokumentus (oriģinālus vai kopijas uz vispāratzītiem informācijas nesējiem, kuru atbilstība oriģinālam ir apliecināta) un kvītis saistībā ar šo palīdzību, lai tās būtu pieejamas Komisijai. Ministru kabineta 2006.gada 27.jūnija noteikumu Nr.538 „Kārtība, kādā Eiropas Savienības struktūrfondu vadībā iesaistītās institūcijas nodrošina struktūrfondu finanšu kontroli un auditu” (turpmāk – MK noteikumi Nr.538) izstrādes laikā nebija iespējams noteikt konkrētu galīgā saldo maksājuma iesniegšanas termiņu, līdz ar to MK noteikumos Nr.538 tika noteikts maksimālais ar Eiropas Savienības struktūrfondu (turpmāk – ES fondi) projekta (turpmāk – projekts) īstenošanu saistīto dokumentu glabāšanas termiņš – 2016.gada 31.decembris.2011.gada jūnijā tika saņemts pirmais 2004.-2006. ES fondu ieviešanas perioda noslēguma maksājums Eiropas Lauksaimniecības virzības un garantiju fonda virzības daļas ietvaros, 2011.gada decembra beigās saņemts otrais noslēguma maksājums Eiropas Sociālā fonda ietvaros, bet 2012.gada jūnijā saņemts Eiropas Reģionālās attīstības fonda noslēguma maksājums.2012.gada 3.augustā tika saņemts pēdējais struktūrfondu noslēguma maksājums Zivsaimniecības vadības finanšu instrumenta ietvaros, kas nozīmē, ka Latvija ir veiksmīgi apguvusi visus pieejamos līdzekļus šo fondu ietvaros un līdz ar to 2004.-2006.gada perioda ES struktūrfondu ieviešana ar minēto datumu tiek uzskatīta par pabeigtu. Ņemot vērā to, ka atbilstoši regulas Nr.1260/1999 2.pantam jēdziens “struktūrfondi” nozīmē Eiropas Reģionālās attīstības fondu, Eiropas Sociālo fondu, Eiropas Lauksaimniecības vadības un garantiju fondu, Vadības nodaļu un Zivsaimniecības vadības finansēšanas fondu, lai nodrošinātu vienotu pieeju, trīs gadu dokumentu glabāšanas termiņš rēķināms no 2012.gada 3.augusta un sanāk īsāks, nekā bija sākotnēji paredzēts MK noteikumos Nr.538.Līdz ar to ir izstrādāts Ministru kabineta noteikumu projekts „Grozījums Ministru kabineta 2006.gada 27.jūnija noteikumos Nr.538 „Kārtība, kādā Eiropas Savienības struktūrfondu vadībā iesaistītās institūcijas nodrošina struktūrfondu finanšu kontroli un auditu” (turpmāk – MK notiekamu projekts), kas paredz noteikt, ka otrā līmeņa starpniekinstitūcija vai grantu shēmas apsaimniekotājs, veicot pārbaudes projekta īstenošanas vietā, pārliecinās, vai visi ar struktūrfonda projekta īstenošanu saistīto dokumentu oriģināli, tai skaitā jebkura ar struktūrfonda projektu saistītā korespondence, sludinājumi, nolikumi, darbu un piegāžu veicēju un pakalpojumu sniedzēju piedāvājumi un piedāvājumu vērtēšanas dokumentācija, struktūrfonda projekta ietvaros noslēgto līgumu dokumentācija un jebkura ar līgumiem saistītā korespondence, veiktos darbus, piegādes, maksājumus un sniegtos pakalpojumus apliecinošā dokumentācija tiek glabāta līdz 2015.gada 3.augustam. |
| 3. | Projekta izstrādē iesaistītās institūcijas | Finanšu ministrija |
| 4. | Cita informācija | MK noteikumu projekts attiecās uz ES fondu 2004. - 2006.gada ieviešanas periodu, uz kuru atbilstoši Padomes 2006. gada 11. jūnija Regulas (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999, 105. pantam attiecināma regula Nr.1260/1999. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Eiropas Savienības fondu vadībā iesaistītās institūcijas |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projektā ietvertais regulējums mazinās administratīvo slogu un ļaus ietaupīt resursus, kas varētu tikt tērēti uz ar projektu īstenošanu saistīto dokumentu glabāšanas termiņa ievērošanas pārbaudi. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |
|  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | MK noteikumu projektu paredzēts virzīt vienlaicīgi ar grozījumiem Ministru kabineta 2006.gada 27.jūnija noteikumos Nr. 545 „Kārtība, kādā Eiropas Savienības struktūrfondu vadībā iesaistītās institūcijas nodrošina struktūrfondu ieviešanu un grozījumu izdarīšanu plānošanas dokumentos”, kur tiks noteikts pienākums struktūrfonda finansējuma saņēmējiem un granta finansējuma saņēmējiem glabāt ar projekta īstenošanu saistītos dokumentus līdz 2015.gada 3.augustam, nevis līdz 2016.gada 31.decembrim, kā tas ir noteikts šobrīd. |
| 2. | Atbildīgā institūcija | Finanšu ministrija |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība projekta izstrādē netika nodrošināta, jo MK noteikumu projektā ietvertais regulējums attiecas uz Eiropas Savienības vadībā iesaistītajām institūcijām un vērtējams kā labvēlīgs, ņemot vērā to, ka tas paredz saīsināt ar projekta īstenošanu saistīto dokumentu glabāšanas termiņu, ko otrā līmeņa starpniekinstitūcijai vai grantu shēmas apsaimniekotājam jāpārbauda, veicot pārbaudes projekta īstenošanas vietā. |
| 2. | Sabiedrības līdzdalība projekta izstrādē | MK noteikumu projekts šo jomu neskar. |
| 3. | Sabiedrības līdzdalības rezultāti | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Eiropas Savienības fondu vadībā iesaistītās institūcijas |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Anotācijas III, V sadaļa – MK noteikumu projekts šo jomu neskar.

Finanšu ministrs A.Vilks

28.05.2014 13:11

866

J.Kapilova

Finanšu ministrijas

Eiropas Savienības fondu vadības sistēmas departamenta

Eiropas Savienības fondu tiesiskā nodrošinājuma nodaļas

juriskonsulte

67083888, jekaterina.kapilova@fm.gov.lv